Asistentă depistată cu COVID-19 după ce a vaccinat bătrânii dintr-un cămin din Spania.
O asistentă medicală a fost testată pozitiv cu Covid la 24 de ore după ce a vaccinat mai multe persoane în vârstă. Asistenta administra vaccinul într-un centru de bătrâni din Lleida, Spania. Imunitatea împotriva virusului o dobândeşti după 14 zile de la a doua doză de vaccin.
Femeia a fost depistată pozitiv luni, la 24 de ore, după ce a participat la vaccinarea bătrânilor din azilul Balàfia I din oraşul spaniol Lleida, scrie El Pais.Asistenta a fost izolată la fel ca şi ceilalţi 4 colegi care au vaccinat cele 66 de persoane îngrijite în acest centru.Autorităţile sanitare din regiunea Catalonia au precizat pentru ziarul El Pais, că personalul a respectat normele protecţie în timpul vaccinărilor şi că riscul de transmitere a virusului a fost minim.Mai mult timpul de vaccinare a fiecărui bătrân din cămin a fost de aproximativ un minut.Cu toate acestea, administraţia catalană a izolat toată instituţia şi a anunţat că se fac testări masive.După prima serie de testare, un alt angajat al azilului din Lleida a fost găsit pozitiv, dar acest caz nu are legătură cu echipa care se ocupa de vaccinare şi nu mai fusese la serviciu de mai multe zile.